विदेश और भारत के नागरिकों में दुश्मनी पैदा करने करने का आरोप
Rahul Gandhi Cambridge Speech Controversy;  FIR Filed by Ravindra Gupta राहुल गांधी के कैंब्रिज यूनिवर्सिटी में दिए भाषण पर दिल्ली के तीस हजारी कोर्ट पुलिस पोस्ट में रविंद्र गु्प्ता नाम के एक वकील ने बुधवार को FIR दर्ज कराई है।
राहुल गांधी के खिलाफ दिल्ली के तीस हजारी पुलिस पोस्ट में एक FIR दर्ज की गई है। रविंद्र गुप्ता नाम के वकील ने शिकायत में राहुल पर आरोप लगाया गया है कि उन्होंने कैंब्रिज यूनिवर्सिटी में आगामी लोकसभा चुनाव से पहले चुनी हुई सरकार के बारे में नेगेटिव बातें की हैं।
वकील के मुताबिक राहुल गांधी ने नफरत की भावना से यह बातें कही हैं। उनके लंदन में दिए भाषण में कानूनन बनी सरकार के प्रति नफरत भरी बातें की। वकील ने यह भी आरोप लगाया कि राहुल ने विदेशी नागरिकों और भारत के नागरिकों के बीच दुश्मनी पैदा करने की कोशिश की है।
मानहानि मामले में जा चुकी है लोकसभा से सदस्यता 
कांग्रेस नेता राहुल गांधी की संसद सदस्यता रद्द की जा चुकी है। वह केरल के वायनाड से लोकसभा सदस्य थे। मानहानि केस में सूरत की कोर्ट ने गुरुवार को उन्हें 2 साल की सजा सुनाई थी। राहुल गांधी ने 2019 में कर्नाटक की सभा में मोदी सरनेम को लेकर बयान दिया था। पूरी खबर पढ़ें...
कैंब्रिज में राहुल ने चीन की तारीफ की, कहा- चीन शांति पसंद देश
कांग्रेस नेता राहुल गांधी ने ब्रिटेन में कहा था कि यहां मैं बोल सकता हूं लेकिन भारत में मुझे बोलने नहीं दिया जाता है। राहुल ने कैंब्रिज यूनिवर्सिटी में चीन की तारीफ की थी। उन्होंने कहा था कि चीन का इंफ्रास्ट्रक्चर देखिए, वहां रेलवे हो, एयरपोर्ट हो, सबकुछ नेचर से जुड़े हैं। चीन प्रकृति से मजबूती से जुड़ा हुआ है। वहीं, अगर हम अमेरिका की बात करें तो वह खुद को नेचर से भी बड़ा मानता है। यह बताने के लिए काफी है कि चीन को शांति पसंद है। वहां सरकार एक कॉर्पोरेशन की तरह काम करती है। पढ़ें पूरी खबर..